projecte-aina/catalan_government_crawling huggingface dataset:
La setmana del 22 al 29 de novembre, se celebra la segona Setmana Europea de la Prova del VIH i les Hepatitis d'aquest any (edició tardor), amb l'objectiu de promoure la detecció precoç d'aquestes malalties i d'incentivar la realització d'aquestes proves.
Fer-se les proves permet conèixer al més aviat possible si s'està infectat i, d'aquesta manera, poder beneficiar-se d'un seguiment mèdic, accedir a un tractament eficaç que millori la qualitat de vida, així com adoptar les mesures necessàries per evitar la reinfecció i la transmissió.
Les proves es poden sol·licitar durant tot l'any i de forma confidencial, voluntària i gratuïta al metge o metgessa de capçalera.
També es poden demanar a la Unitat d'Infeccions de Transmissió Sexual del CAP Drassanes de Barcelona, que compta amb el programa Drassanes Exprés, un circuit de diagnòstic ràpid –resultats en menys de tres hores– i accés precoç al tractament en les 72 hores següents.
D'altra banda, és possible realitzar-se un test ràpid de detecció de la infecció pel VIH, que permet saber-ne el resultat en 20 minuts, a diferents ONG d'ajuda a la prevenció d'aquesta malaltia i a diverses farmàcies acreditades distribuïdes per tot Catalunya.
En el moment de fer-se la prova als llocs autoritzats, l'usuari pot resoldre qualsevol dubte i rebre suport i orientació amb totes les garanties de confidencialitat del resultat.
La prova, a més, també se la pot fer un/a mateix/a a casa mitjançant un autotest, que es pot adquirir a les farmàcies (presencialment o per internet sempre que estiguin legalment autoritzades per a la venda de medicaments i productes sanitaris a distància ) sense prescripció mèdica.
A l'hora de fer-se les proves i per garantir que el resultat negatiu és fiable, cal respectar el període finestra, que és el termini de temps que cal deixar passar des de la darrera relació de risc fins a la realització del test.
Aquest període varia en funció del tipus de prova i, en el cas del test de detecció ràpida i de l'autotest, és de tres mesos.
També cal tenir en compte que tant la prova de detecció ràpida com l'autotest no són proves diagnòstiques per si mateixes: si el resultat és positiu, cal confirmar-lo amb una prova de laboratori.
Per a més informació es pot trucar al 061 CatSalut Respon o al telèfon d'informació de la sida 900 212 222.
L'hepatitis B i l'hepatitis C són malalties infeccioses produïdes per virus que es poden contraure pel contacte amb la sang d'una persona infectada, ja sigui mitjançant l'ús compartit d'objectes d'higiene personal o de xeringues i altres instruments, o a partir d'altres fluids corporals, com ara el semen, a través de relacions sexuals no protegides.
En el cas de l'hepatitis C, tot i que la transmissió sexual és infreqüent entre les persones infectades únicament per aquest virus, la probabilitat de contagi per aquesta via augmenta entre les persones que també estan infectades pel VIH.
En molts casos, les hepatitis víriques no presenten símptomes i això fa que passin inadvertides.
Per això és important detectar-les a temps mitjançant una anàlisi de sang.
Davant la sospita d'infecció o de qualsevol dubte, cal consultar el metge o metgessa.
La Setmana Catalana de la Prevenció del Càncer (SECAPC) té l'objectiu de difondre les recomanacions del Codi europeu contra el càncer, una iniciativa de la Comissió Europea per orientar les persones sobre el que poden fer per reduir el risc de patir càncer.
Així, el Codi inclou consells com ara evitar o reduir l'exposició a agents cancerígens, participar en els programes de detecció precoç, vacunar-se per prevenir les infeccions, evitar el consum d'alcohol i tabac, i adoptar un estil de vida més saludable.
De fet, segons l'Agència Internacional de Recerca en Càncer de l'Organització Mundial de la Salut (OMS), el 50% dels casos de càncer es podrien evitar amb l'adopció d'hàbits saludables, com ara seguir una alimentació rica en fruita i verdura i fer activitat física regular, pràctiques que també ajuden a evitar el sobrepès i l'obesitat.
Més informació al web de la Federació Catalana Entitats contra el càncer (FECEC)
El document permet ara afegir més informació i actualitza el llenguatge per respectar tots els models de família.
El Carnet de l'embarassada, que recull la informació més important sobre l'embaràs i el part, incorpora diverses novetats per millorar el seguiment de la gestació i facilitar, així, la coordinació entre els diferents professionals que poden intervenir en l'atenció sanitària a la futura mare.
Un dels principals canvis al document afecta el llenguatge que utilitza: ara ja no fa referència al pare, sinó a la parella.
Aquesta esmena suposa un pas endavant en la lluita per la normalització de l'homosexualitat i la identitat de gènere.
També s'hi han afegit nous apartats per tal de recollir el màxim volum d'informació possible.
En el cas dels resultats de les proves, els professionals poden anotar-hi el grup ABO i Rh (D) fetal (sistema d'agrupament sanguini), el cribratge de trisomies 21 (síndrome de Down), 18 (síndrome d'Edwards) i 13 (síndrome de Patau) amb la prova del DNA fetal en sang materna, i el risc de preeclàmpsia (complicació de l'embaràs caracteritzada per pressió arterial alta).
A més, hi poden afegir els resultats del cribratge de salut mental i de consum de substàncies tòxiques.
La nova edició del carnet inclou un apartat específic per indicar si la dona ha rebut alguna de les vacunes recomanades durant l'embaràs: la del tètanus i la de la grip.
Una altra de les novetats és la llista de control de les activitats de promoció de la salut i educació per a la salut, que els professionals han de realitzar al llarg de la gestació.
Els apartats recentment incorporats també afecten les dades relacionades amb el part.
Al nou carnet s'hi pot especificar si l'inici del part ha estat espontani o induït.
L'anàlisi d'aquesta variable permet calcular l'Índex de Robson, un sistema que l'Organització Mundial de la Salut (OMS) recomana per fer el seguiment del percentatge de cesàries.
Altres dades que es poden recollir al document són si la dona ha patit algun estrip de III i VI grau, i si ha rebut l'alta hospitalària abans o després de les 24 hores.
Finalment, la darrera edició del Carnet conté més espai per a les dades de les ecografies i ofereix la possibilitat d'anotar la programació de visites o de proves de seguiment de l'embaràs, així com les preferències de la futura mare pel que fa al mètode d'alleujament del dolor durant el part.
L'actualització del document, elaborat per l'Agència de Salut Pública de Catalunya en col·laboració amb la Societat Catalana d'Obstetrícia i Ginecologia i l'Associació Catalana de Llevadores, respon a la necessitat de recollir les recomanacions de la darrera edició del Protocol de seguiment de l'embaràs.
La salut a Catalunya" es pot visitar del 13 de desembre al 31 de maig del 2020 al Palau Robert
Les persones interessades a conèixer i comprendre el model sanitari català poden visitar, a partir del 13 de desembre, l'exposició "Universal.
La salut a Catalunya", a les sales 1 i 2 del Palau Robert.
La mostra pretén posar en valor el sistema sanitari públic català, que ha permès assolir a Catalunya unes quotes de benestar i d'esperança de vida només comparables amb els països més avançats en atenció sanitària i accés al sistema de salut.
Un altre dels objectius de l'exposició és homenatjar els professionals que hi treballen, i que es dediquen en cos i ànima a curar i cuidar les persones, així com a investigar per millorar i protegir la salut.
La salut a Catalunya" s'estructura en els àmbits següents: Vivim junts, bateguem junts; Més de quaranta anys cuidant-nos; Defensem la universalitat; Escoltem el territori, Comptem els minuts de la salut, i Decidim la salut del futur.
La mostra, que es podrà visitar fins el 31 de maig del 2020, esdevé, en definitiva, un reconeixement al compromís del model sanitari català per garantir una atenció universal i fomentar la cohesió social.
Del dia 24 al 30 d'abril se celebra la Setmana Mundial de la Immunització, amb el lema: «Les vacunes funcionen» ( ).
Aquest any la Setmana se centra en la gran importància que té la vacunació durant tota la vida i el seu paper per assolir els objectius del desenvolupament sostenible.
- Les vacunes són efectives i segures.
- Utilitzant-les s'han evitat 10 milions de morts entre 2010 i 2015 a tot el món i s'han previngut moltíssims més casos de malaltia i de les seves complicacions.
- Prevenint les malalties també s'eviten pèrdues de dies d'escola i de feina, entre altres coses i, per tant, es contribueix a la sostenibilitat.
- Per contrarestar la informació incorrecta que hi ha en moltes webs sobre la seguretat de les vacunes, s'ha creat una xarxa de webs amb informació validada: Vaccine safety.net.
Algunes idees clau sobre les vacunes
- Les vacunes són la intervenció preventiva amb una relació de cost-efectivitat millor.
- Les vacunes eviten molts casos de malalties; per exemple, el xarampió abans de la vacunació era pràcticament universal.
Si es comparen les xifres de malalties vacunables al començament de l'extensió dels programes de vacunació amb les xifres actuals, s'observa que cada any a Catalunya hi ha un estalvi de més de 32.000 casos de malalties entre les incloses en el calendari vacunal (anàlisi comparativa 1984-2015).
- Per tant, les vacunes eviten el patiment associat amb aquestes malalties, i també els costos sanitaris i socials associats.
Variació de la incidència de malalties vacunables a Catalunya (1984-2015)
- Cada any es posen més de 3 milions de vacunes en aproximadament 1.500.000 persones en quasi 1.300 centres vacunals públics i privats (l'any 2015, 3.145.671 vacunes a més de 1.500.000 persones en 1.266 centres vacunals).
El pressupost és al voltant de 53 milions d'euros.
- El calendari de vacunacions actual de Catalunya, que es va implantar el juliol de 2016, inclou les vacunacions més adients per a la població de Catalunya durant tota la vida: des de la infància a l'edat adulta.
- L'efectivitat de la majoria de les vacunes incloses en el calendari és molt alta, superior al 90%.
Totes han de passar per estudis clínics molt rigorosos abans de ser aprovades per les agències del medicament internacionals i/o estatals.
- L'any 2015 va ser el primer any en què es va elaborar la Central de Resultats de salut pública, que es va centrar en les dades de les vacunes.
A la web de l' Observatori del Sistema de Salut de Catalunya estan disponibles les dades per centre d'atenció primària, de vacunes lliurades i administrades, de cobertura de vacunació infantil i antigripal, de la incidència de malalties vacunables i sospites de reaccions adverses.
Catalunya és la primera comunitat autònoma que mostra aquestes dades a la web.
L'objectiu del Programa Cuidador Expert Catalunya® és promoure les habilitats i capacitats dels cuidadors de pacients amb malalties cròniques
El Departament de Salut enguany posarà en marxa una nova edició formativa del Programa Cuidador Expert Catalunya® a diferents centres sanitaris de Catalunya.
Més de cent cuidadors ja han passat per aquests grups, que funcionen des de l'any 2015.
El Programa té com a finalitat, mitjançant l'intercanvi de coneixements i experiències del cuidador expert amb la resta de cuidadors, promoure el canvi d'hàbits per tal de millorar la seva qualitat de vida i la convivència amb la persona que cuida.
S'adreça a cuidadors de persones amb malalties cròniques complexes, demències, trastorns mentals greus, dany cerebral o d'infants amb una malaltia crònica.
El Programa consta de nou sessions d'una hora i mitja de durada cada una, al llarg d'uns dos mesos i mig.
Amb la finalitat de garantir una comunicació fluida i efectiva entre els participants del grup, el nombre de places de cada sessió és limitat.
Durant les sessions, el professional sanitari (metge, infermer o treballador social) desenvolupa un paper d'observador tot i que, en el cas que sigui necessari, també pot actuar o intervenir.
Aquest és un dels projectes que el Departament de Salut té en marxa per donar resposta a les necessitats de les persones amb demències.
L'any 2012 també es va impulsar la targeta sanitària individual Cuida'm o TSI Cuida'm, que identifica aquelles persones que, per les seves característiques clíniques, necessiten un conjunt d'actuacions diferenciades en la seva relació amb els professionals i els serveis sanitaris.
En aquests moments ja disposen de la targeta més de 5.000 persones de les quals 876 tenen un diagnòstic d'Alzheimer.
Demà, 21 de setembre, se celebra el Dia Mundial de l'Alzheimer amb l'objectiu donar a conèixer la malaltia i les seves conseqüències sociosanitàries, i demanar el suport i la solidaritat de la ciutadania, les institucions i els organismes oficials.
Enguany la Confederació Espanyola d'Alzheimer proposa com a lema "Segueixo sent jo", missatge mitjançant el qual es reivindica la presència de la persona, malgrat la pèrdua de moltes facultats físiques i mentals.
Les entitats i associacions relacionades amb la malaltia d'Alzheimer tenen previst realitzar diferents activitats per conscienciar sobre aquesta malaltia i ajudar a prevenir-la.
S'estima que a Catalunya més de 86.000 persones tenen Alzheimer.
Es tracta d'una malaltia neurodegenerativa progressiva que constitueix la forma més freqüent de demència en les persones grans.
Com a conseqüència de l'envelliment de la població cada vegada hi ha més persones afectades per aquesta malaltia.
La visió ens permet estar en contacte amb tot allò que ens envolta i és fonamental per a dur a terme les activitats de la vida diària.
Per això és fonamental tenir-ne cura, mitjançant petites accions diàries, i prevenir, detectar i tractar els problemes que poden afectar els ulls.
Al Canal Salut hi trobareu una nova secció amb consells per gaudir d'una bona salut visual, com ara visitar l'optometrista almenys una vegada a l'any, mantenir l'entorn d'estudi o de treball en bones condicions o vigilar amb l'ús de les pantalles.
També podeu consultar-hi informació sobre algunes de les malalties visuals més freqüents: els errors de refracció, la conjuntivitis i el glaucoma.
Els continguts s'han elaborat amb la col·laboració del Col·legi Oficial d'Òptics Optometristes de Catalunya (COOOC) i la Societat Catalana d'Oftalmologia i, per tant, estan avalats amb el seu coneixement i expertesa.
Una part de la ciutadania catalana continua mal interpretant les cures pal·liatives.
A continuació, es presenten 10 mites freqüents:
Informació disponible en format pdf
Realitat: Les cures pal·liatives no acceleren la mort.
Proporcionen benestar i una millor qualitat de vida des del diagnòstic d'una malaltia en fase avançada fins al final de vida.
Realitat: Les cures pal·liatives poden beneficiar persones i familiars des del moment del diagnòstic de qualsevol malaltia que escurci el temps de vida.
Realitat: Les persones que pateixen malalties en fase avançada no experimenten la gana i la set de la mateixa manera que una persona sana.
Les persones que deixen d'alimentar se moren per la seva malaltia, no d'inanició.
Realitat: Les cures pal·liatives es poden proporcionar a qualsevol lloc que es consideri el domicili de la persona, és a dir, la seva llar, residència, centre sociosanitari o hospital.
Realitat: Permetre que els infants parlin de la mort pot ser d'ajuda per desenvolupar actituds saludables que els poden beneficiar en l'etapa adulta.
De la mateixa manera que els adults, els infants necessiten temps per acomiadar-se de les persones que els són importants.
Realitat: El dolor no és sempre part del procés de mort.
Si s'experimenta dolor prop del final de vida, hi ha moltes maneres d'alleujar-lo.
Realitat: Per mantenir el benestar de les persones, sovint es fa necessari incrementar la dosi del medicament per al dolor.
Aquest fenomen és el resultat de l'adaptació del cos al medicament i s'anomena tolerància, no és addicció.
Realitat: Les dosis pertinents de morfina mantenen el benestar de les persones, no n'acceleren la mort.
Realitat: Les cures pal·liatives garanteixen la millor qualitat de vida per a aquelles persones que han estat diagnosticades amb una malaltia en fase avançada.
L'esperança d'assolir la cura de la malaltia passa a ser més baixa i el que es persegueix és viure tan plenament com es pugui.
Realitat: En alguns casos, malgrat els màxims esforços, les necessitats de les persones excedeixen el que pot proporcionar el seu domicili.
Assegurar les millors cures independentment de l'entorn no és cap fracàs.
A Catalunya hi viuen més de 7,5 milions de persones i totes hi tenen garantida l'atenció sanitària.
A la universalitat del sistema sanitari públic, cal sumar-hi l'equitat en l'accés, la qualitat assistencial i la capacitat d'innovació.
Aquests valors i una fórmula de gestió singular, amb trets característics com la diversitat de proveïdors, l'han convertit en un referent internacional, capaç de dotar el nostre territori d'unes quotes de benestar només comparables amb els països més avançats en atenció sanitària.
El sistema es basa en un model d'excel·lència que situa les persones al centre i les acompanya al llarg de tota la vida.
En té cura perquè neixin i creixin amb salut i detecta i tracta les malalties que puguin patir.
Si no les pot guarir, les ajuda a viure en les millors condicions possibles, i vetlla perquè se'n respecti el dret a morir dignament.
Per assolir aquest objectiu compta amb l'esforç i la dedicació de més de 140.000 professionals, una xarxa de més de 3.000 punts d'atenció (des de consultoris locals fins a grans hospitals) distribuïts per tot el territori català i l'ús de la tecnologia de darrera generació.
El compromís del sistema sanitari públic amb les persones ha permès a Catalunya assolir fites significatives en relació amb la resta del món, com ara tenir la segona esperança de vida més alta després de Japó, liderar els trasplantaments d'òrgans, i registrar una de les millors taxes de supervivència en càncer.
Funcions i rols del organismes que configuren el Sistema, àmbits d'actuació, i plans i estratègies dissenyats per a la millora de la salut de les persones.
Cartera de serveis d'atenció a la salut de cobertura pública, garantits pel Servei Català de la Salut (CatSalut).
Cercador de centres del Sistema sanitari integral d'utilització pública de Catalunya (SISCAT): centres d'atenció primària, consultoris locals, hospitals, centres sociosanitaris i centres d'atenció a la salut mental
Accions per millorar l'estat de salut i per combatre les malalties mitjançant la prevenció i la detecció precoç.
Eines per a una relació sana entre la ciutadania, els professionals de la salut i l'administració sanitària.
La gestió dels recursos públics de salut en xifres.
El sagnat nasal és una molèstia relativament freqüent que no acostuma a tenir importància, però en alguns casos pot ser conseqüència de problemes de salut més greus.
Els refredats i la grip, freqüents en aquesta època de l'any, els poden provocar febre que, en algunes ocasions, pot aparèixer amb convulsions.
Esbrineu què heu de fer si el/la vostre/a fill/a pateix un episodi i en quins casos cal que el/la porteu a urgències.
Els pulmons es poden col·lapsar per diverses raons, com ara alguna malaltia respiratòria o les lesions derivades d'un accident de trànsit.
L'aparició de dolor toràcic intens i sobtat i la manca d'aire en són els símptomes més freqüents i hi ha diverses opcions terapèutiques per superar la malaltia.
Descobriu què passa dins del cos quan consumim més alcohol del que el cos pot tolerar i apreneu a identificar els símptomes d'una intoxicació etílica aguda.
Accions tan senzilles com parlar, somriure o badallar poden afavorir l'aparició d'un dolor intens i sobtat en algunes parts de la cara, com els llavis, les dents o el nas.
El responsable n'és el trigemin, un nervi cranial que si rep pressió pot arribar a convertir-se en un malson.
Consulteu els símptomes que produeix i com es pot tractar.
Segur que n'heu sentit a parlar moltes vegades, especialment si teniu gent gran a la família, però sabeu què és realment l'osteoporosi?
Informeu-vos de quines mesures es poden prendre per enfortir els ossos i reduir el risc de fractures associat a la malaltia.
Per a algunes persones, especialment la gent gran, una acció quotidiana com empassar un aliment esdevé un autèntic problema.
Conegueu-ne les causes i les conseqüències i els tipus de tractaments disponibles.
Des del mes de gener d'aquest any, l'oferta de dispositius on fer-se la prova del VIH a Catalunya s'ha ampliat amb la comercialització d'un autotest, de venda a farmàcies, que permet l'autodiagnòstic d'aquesta infecció.
Aquest autotest s'afegeix als dispositius ja existents sent una eina més per a la detecció precoç del VIH de on fer-se la prova:
Quan una persona sospita que pot haver-se infectat pel VIH, cal que es faci una prova de detecció respectant sempre el període finestra (veure apartat "Tipus de proves de detecció del VIH")
Si el resultat no és reactiu i s'ha respectat el període finestra, això vol dir que la persona no s'ha infectat pel VIH.
Si el resultat és reactiu, cal fer una altra prova de confirmació a qualsevol del dispositius anteriorment citats.
En els darrers anys la proliferació de bacteris resistents als antibiòtics s'ha convertit en una seriosa amenaça per a la salut pública.
El mal ús i l'abús d'aquests medicaments fa que perdin eficàcia per tractar malalties que fins al moment es podien guarir fàcilment.
De fet, l' Organització Mundial de la Salut (OMS) alerta que en alguns països els antibiòtics estan deixant de funcionar per combatre infeccions com la pneumònia, l' Escherichia coli, la gonorrea, la tuberculosi o el paludisme.
Com a conseqüència, aquestes malalties s'allarguen i s'agreugen i se'n potencia la transmissió a d'altres persones.
A més, sense antibiòtics eficaços per prevenir i tractar infeccions, intervencions com el trasplantament d'òrgans, la quimioteràpia per al càncer o la cesària es convertirien en processos d'alt risc.
Per crear consciència que tots en som responsables, el 18 de novembre se celebra el Dia Europeu per a l'Ús Prudent dels Antibiòtics.
Amb motiu d'aquesta commemoració i complint amb el seu deure d'informar i formar tots els actors implicats el bon ús d'aquest tipus de fàrmacs, el Departament de Salut ha publicat un reportatge que explica com podem contribuir a preservar l'eficàcia dels antibiòtics.
La família d'una persona amb malaltia crònica avançada i terminal és qui pateix els problemes i la càrrega emocional que provoca la situació, i també és la que viu els canvis constants i la que ha d'invertir més temps en la cura del seu familiar.
Les famílies són un dels pilars fonamentals en l'atenció als malalts en fase avançada i terminal i són les principals cuidadores, especialment quan el malalt es troba a casa.
Per afrontar millor els problemes de la cura diària d'una persona que es troba al final de la vida, algunes recomanacions són:
Cuidar una persona malalta pot resultar una experiència complexa, plena de sentiments contradictoris, i al mateix temps molt enriquidora i de reforç dels lligams d'afecte i estimació.
La persona cuidadora no ha d'oblidar la pròpia salut i el temps que es dedica a si mateixa.
Es recomana que parli i expressi les emocions sorgides en el procés de cuidar a algú de confiança del seu entorn i/o a l'equip sanitari.